Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: tanúsításáról szóló 21/1998. (IV. 17.) IKIM rendelet 1. számú melléklet 1.1.2. pontjában előírt alapvető követelményeket. Ezeket minden esetben a felvonókra vonatkozóan
Paragraph Index: 695

tanúsításáról szóló 21/1998. (IV. 17.) IKIM rendelet 1. számú melléklet 1.1.2. pontjában előírt alapvető követelményeket. Ezeket minden esetben a felvonókra vonatkozóan is alkalmazni kell. 1.2. Fülke A fülkét úgy kell tervezni és gyártani, hogy a felvonószerelő-vállalkozás által megállapított maximális terhelésnek és utasszámnak megfelelő méretű és teherbírású legyen. A személyfelvonó fülkéjét — ha méretei erre alkalmasak — úgy kell kialakítani, hogy tegye lehetővé mozgássérült személyek számára is a be- és kiszállást, illetve a felvonó használatát, és lehetséges legyen részükre a használatot megkönnyítő átalakítás vagy segédszerkezetek beépítése. 1.3. Függesztő elemek és alátámasztó szerkezetek A fülkét felfüggesztő és/vagy alátámasztó szerkezeteket, azok bekötéseit és csatlakozásait úgy kell kialakítani és megtervezni, hogy az általános biztonság megfelelő szintjét biztosítsák, és minimálisra csökkentsék a fülke lezuhanásának kockázatát, figyelembe véve a felvonóhasználat feltételeit, az alkalmazott anyagokat és a gyártási körülményeket. Ha a fülke felfüggesztésére köteleket vagy láncokat használnak, legalább két, egymástól független kötelet vagy láncot kell alkalmazni, független rögzítő rendszerrel. Ezeken a köteleken vagy láncokon nem lehet összefonás vagy toldás, kivéve, ahol ez a rögzítés vagy hurok képzése céljából szükséges. 1.4. Terhelés ellenőrzése (beleértve a sebességtúllépést is) 1.4.1. A felvonókat úgy kell megtervezni, gyártani és beszerelni, hogy megakadályozzák a normál indítást, ha a névleges terhelést túllépik. 1.4.2. A felvonókra sebességhatárolót kell felszerelni. Ezeket a követelményeket nem kell alkalmazni azoknál a felvonóknál, ahol a hajtás rendszere megakadályozza a sebességtúllépést. 1.4.3. Gyors felvonókra sebesség-ellenőrző és sebességhatároló berendezéseket kell felszerelni. 1.4.4. Hajtótárcsás felvonókat úgy kell megtervezni, hogy a kötelek és a hajtótárcsa közötti megfelelő súrlódásos kapcsolat biztosítva legyen. 1.5. Felvonógép 1.5.1. Minden személyszállító felvonónak saját felvonógépe legyen. Ezt a követelményt nem kell alkalmazni olyan felvonóknál, ahol az ellensúlyt egy második fülke helyettesíti. 1.5.2. A felvonószerelő-vállalkozásnak biztosítania kell, hogy a felvonógépet és a hozzá tartozó berendezéseket ne lehessen megközelíteni, csak karbantartáskor vagy szükséghelyzet esetén. 1.6. Vezérlés/működtetés 1.6.1. Kísérő nélküli mozgássérült személyek használatára szánt felvonók működtető elemeit ennek megfelelően kell tervezni és elhelyezni. 1.6.2. A vezérlőszervek funkcióját világosan meg kell jelölni. 1.6.3. Csoportba tartozó felvonók hívásáramkörei közösen is kialakíthatók, és hívás-elosztást lehet megvalósítani közöttük. 1.6.4. A felvonó villamos berendezéseit úgy kell felszerelni és összekapcsolni: — hogy a felvonóhoz közvetlenül nem kapcsolódó áramkörökkel ne lehessen összetéveszteni, — az energiaellátást terhelés alatt lehessen kapcsolni, — a felvonó mozgása különálló áramkörben lévő villamos biztonsági berendezésektől függjön, — a villamos berendezés hibája ne okozzon veszélyhelyzetet.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes